CELEX: 31989R0351
Language: el
Date: 1989-02-13 00:00:00
Title: Κανονισμός (ΕΟΚ) αριθ. 351/89 της Επιτροπής της 13ης Φεβρουαρίου 1989 για κατάργηση των κανονισμών (ΕΟΚ) αριθ. 596/86 και (ΕΟΚ) αριθ. 597/86 για τον καθορισμό των ποσοστώσεων αμύλου αραβοσίτου που εφαρμόζεται κατά την εισαγωγή στην Πορτογαλία

Avis juridique important

|

31989R0351

Κανονισμός (ΕΟΚ) αριθ. 351/89 της Επιτροπής της 13ης Φεβρουαρίου 1989 για κατάργηση των κανονισμών (ΕΟΚ) αριθ. 596/86 και (ΕΟΚ) αριθ. 597/86 για τον καθορισμό των ποσοστώσεων αμύλου αραβοσίτου που εφαρμόζεται κατά την εισαγωγή στην Πορτογαλία  

Επίσημη Εφημερίδα αριθ. L 042 της 14/02/1989 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 351/89 ΤΗΣ ΕΠΙΤΡΟΠΗΣ  της 13ης Φεβρουαρίου 1989  για κατάργηση των κανονιμών (ΕΟΚ) αριθ. 596/86 και (ΕΟΚ) αριθ. 597/86 για τον καθορισμό των ποσοστώσεων αμύλου αραβοσίτου που εφαρμόζεται κατά την εισαγωγή στην Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3797/85 του Συμβουλίου της 20ής Δεκεμβρίου 1985 για τον καθορισμό των λεπτομερειών των ποσοτικών περιορισμών κατά την εισαγωγή στην Πορτογαλία, προελεύσεως τρίτων χωρών, ορισμένων γεωργικών προϊόντων που υπάγονται στο καθεστώς σταδιακής μεταβάσεως (1), όπως τροποποιήθηκε από τον κανονισμό (ΕΟΚ) αριθ. 222/88 (2), και ιδίως το άρθρο 3,  τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (3), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (4), και ιδίως το άρθρο 13,  Εκτιμώντας:  ότι οι πορτογαλικές αρχές ανακοίνωσαν στην Επιτροπή την πρόθεσή τους να μη διατηρήσουν από το 1989 τους ποσοτικούς περιορισμούς κατά την εισαγωγή αμύλου αραβοσίτου προελεύσεως Κοινότητας και προελεύσεως τρίτων χωρών·  ότι, μεριμνώντας για σαφήνεια, είναι σκόπιμο να καταργηθεί ο κανονισμός (ΕΟΚ) αριθ. 596/86 της Επιτροπής της 28ης Φεβρουαρίου 1986 για τον καθορισμό της ποσοστώσεως αμύλου αραβοσίτου που εφαρμόζεται κατά την εισαγωγή στην Πορτογαλία προελεύσεως τρίτων χωρών (5), καθώς και ο κανονισμός (ΕΟΚ) αριθ. 597/86 της Επιτροπής της 28ης Φεβρουαρίου 1986 και για τον καθορισμό της ποσοστώσεως αμύλου αραβοσίτου που εφαρμόζεται κατά το πρώτο στάδιο κατά την εισαγωγή στην Πορτογαλία προελεύσεως Ισπανίας (6)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανονισμοί (ΕΟΚ) αριθ. 596/86 και (ΕΟΚ) αριθ. 597/86 καταργούνται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Φεβρουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 367 της 31. 12. 1985, σ. 23.  (2) ΕΕ αριθ. L 28 της 1. 2. 1988, σ. 1.  (3) ΕΕ αριθ. L 367 της 31. 12. 1985, σ. 7.  (4) ΕΕ αριθ. L 293 της 27. 10. 1988, σ. 7.  (5) ΕΕ αριθ. L 58 της 1. 3. 1986, σ. 14.  (6) ΕΕ αριθ. L 58 της 1. 3. 1986, σ. 15.